### Beslutning

Frida Nissen, Berta Mikkelsen, Lucas Andresen, Oliver Olesen og Øjvind Lassen kunne tiltræde indstillingen i overensstemmelse med Magistratens anbefaling.

 Ronnie Mathiasen tog forbehold med henblik på en nærmere drøftelse i byrådsgruppen.

 Karl Møller var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 1026, Bypark i [adresse] i Brabrand.

### Resumé

Der er udarbejdet et forslag til Lokalplan nr. 1026, Bypark i [adresse]. Lokalplanen er i overensstemmelse med Kommuneplan 2013, og lokalplanen er en del af realiseringen af Helhedsplanen og Dispositionsplanen for [adresse] og [adresse].

 Lokalplan nr. 1026 gælder for et område beliggende midt i det almene boligområde [adresse], der ligger i forstaden Brabrand i den vestlige del af [adresse]. Lokalplanområdet omfatter det grønne centrale område i [adresse].

 Lokalplanområdet, der er ca. 10 ha stort, er ved planens udarbejdelse primært ejet af Brabrand Boligforening. En mindre del af det sydvestlige område er ejet af [adresse]. Lokalplanområdet er beliggende i byzone.

 Det overordnede formål med lokalplanen er at muliggøre realisering af en ny sammenhængende bypark i området på baggrund af vinderforslaget fra den gennemførte arkitektkonkurrence. Forslag til Lokalplan nr. 1026 har været fremlagt offentligt fra den 21. april 2016 til den 16. juni 2016. Der er ikke modtaget nogen høringssvar.

 På baggrund af ny viden foreslås de afsnit, som omhandler etablering af en grundejerforening, fjernet. Endvidere foreslås en række ændringer af redaktionel karakter.

### Indstilling

At 1) forslag til Lokalplan nr. 1026, Bypark i [adresse] i Brabrand vedtages endeligt med de ændringer, der fremgår af indstillingens afsnit 5.3.

 At 2) Teknik og Miljø bemyndiges til, i forbindelse med den endelige vedtagelse af lokalplanen, at nedlægge, omlægge og/eller nedklassificere den eksisterende offentlige sti igennem området, jf. lokalplanens § 5 stk. 10.

 At 3) Direktørgruppen bemyndiges til at etablere en frivillig parkforening i samarbejde med øvrige relevante parter.

### Sagens forløb

05-01-2017 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 09-01-2017 Magistraten
Fremsendes til [adresse] med bemærkning, at Magistraten i mødet den 9. januar 2017 anbefaler, at byrådet tiltræder Magistratsafdelingen for Teknik og Miljøs indstilling af 5. januar 2017.

 Ulf Svendsen og rådmand Doris Schou tog forbehold med hensyn til finasiering af driften af parken.

 Borgmester Johan Andreasen og Frida Nissen deltog ikke i sagens behandling.
 18-01-2017 [adresse]
Fremsendes til Teknisk Udvalg til behandling i henhold til beslutning i byrådets møde den 18. januar 2017.
 23-01-2017 Teknisk Udvalg
Frida Nissen, Berta Mikkelsen, Lucas Andresen, Oliver Olesen og Øjvind Lassen kunne tiltræde indstillingen i overensstemmelse med Magistratens anbefaling.

 Ronnie Mathiasen tog forbehold med henblik på en nærmere drøftelse i byrådsgruppen.

 Karl Møller var forhindret i at deltage i udvalgets behandling af sagen.
 01-02-2017 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 1. februar 2017 har vedtaget Magistratens indstilling i overensstemmelse med erklæring fra Teknisk Udvalg af 23. januar 2017.
 Venstres og Nye Borgerliges byrådsgrupper kan ikke tiltræde indstillingen.